title: Εκτελεστικός κανονισμός (ΕΕ) 2018/1659 της Επιτροπής, της 7ης Νοεμβρίου 2018, για την τροποποίηση του εκτελεστικού κανονισμού (ΕΕ) αριθ. 844/2012 βάσει των επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής τα οποία θεσπίστηκαν με τον κανονισμό (ΕΕ) 2018/605 (Κείμενο που παρουσιάζει ενδιαφέρον για τον ΕΟΧ)

text:
                  8.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 278/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1659 ΤΗΣ ΕΠΙΤΡΟΠΉΣ
         της 7ης Νοεμβρίου 2018
         για την τροποποίηση του εκτελεστικού κανονισμού (ΕΕ) αριθ. 844/2012 βάσει των επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής τα οποία θεσπίστηκαν με τον κανονισμό (ΕΕ) 2018/605
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 19,
         Εκτιμώντας τα ακόλουθα:

                     (1)

                     Στον εκτελεστικό κανονισμό (ΕΕ) αριθ. 844/2012 της Επιτροπής (2) καθορίζονται οι διατάξεις για την εφαρμογή της διαδικασίας ανανέωσης της έγκρισης δραστικών ουσιών η οποία προβλέπεται στον κανονισμό (ΕΚ) αριθ. 1107/2009.

                     (2)

                     Με τον κανονισμό (ΕΕ) 2018/605 της Επιτροπής (3), θεσπίστηκαν νέα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής, στα οποία λαμβάνεται υπόψη το τρέχον επίπεδο επιστημονικών και τεχνικών γνώσεων. Τα κριτήρια αυτά πρέπει να εφαρμόζονται από τις 10 Νοεμβρίου 2018 στις αιτήσεις για ανανέωση της έγκρισης δραστικών ουσιών σύμφωνα με τον κανονισμό (ΕΚ) αριθ. 1107/2009, συμπεριλαμβανομένων των εκκρεμών αιτήσεων.

                     (3)

                     Οι αιτήσεις ανανέωσης της έγκρισης δραστικής ουσίας οι οποίες έχουν υποβληθεί πριν από τις 10 Νοεμβρίου 2018 και για τις οποίες, έως εκείνη την ημερομηνία, η επιτροπή που αναφέρεται στο άρθρο 79 παράγραφος 1 του κανονισμού (ΕΚ) αριθ. 1107/2009 δεν έχει ψηφίσει σχετικά με σχέδιο κανονισμού όσον αφορά την ανανέωση ή τη μη ανανέωση της έγκρισης της συγκεκριμένης δραστικής ουσίας, θα πρέπει να θεωρούνται εκκρεμείς αιτήσεις.

                     (4)

                     Για τις εν λόγω εκκρεμείς αιτήσεις, είναι πιθανόν από τις πληροφορίες που υποβάλλονται από τον αιτούντα να μην είναι δυνατόν να ολοκληρωθεί η αξιολόγηση όσον αφορά το αν πληρούνται ή όχι τα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής τα οποία καθορίζονται στα σημεία 3.6.5 και 3.8.2 του παραρτήματος II του κανονισμού (ΕΚ) αριθ. 1107/2009 και να εξαχθεί συμπέρασμα σχετικά με το αν πληρούνται ή όχι τα κριτήρια έγκρισης που καθορίζονται στα σημεία αυτά. Κατά συνέπεια, η Ευρωπαϊκή Αρχή για την Ασφάλεια των Τροφίμων («η Αρχή») θα πρέπει να έχει τη δυνατότητα να ζητεί πρόσθετες πληροφορίες από τον αιτούντα προκειμένου να διατυπώσει πόρισμα σχετικά με το αν πληρούνται ή όχι τα κριτήρια έγκρισης που καθορίζονται στα συγκεκριμένα σημεία. Οι εν λόγω πρόσθετες πληροφορίες θα πρέπει να υποβάλλονται εντός οριζόμενης από την Αρχή προθεσμίας, η οποία θα πρέπει να είναι όσο το δυνατόν συντομότερη προκειμένου να αποφεύγονται αδικαιολόγητες καθυστερήσεις της διαδικασίας ανανέωσης, και θα πρέπει να βασίζεται στο είδος των πληροφοριών που πρέπει να υποβληθούν.

                     (5)

                     Εντός της ορισθείσας προθεσμίας για την παροχή των πρόσθετων πληροφοριών, οι αιτούντες θα πρέπει επίσης να έχουν τη δυνατότητα να υποβάλουν αίτηση για την παρέκκλιση που προβλέπεται στο άρθρο 4 παράγραφος 7 του κανονισμού (ΕΚ) αριθ. 1107/2009.

                     (6)

                     Εάν, βάσει των πληροφοριών που είναι ήδη διαθέσιμες, η Αρχή είναι σε θέση να διατυπώσει το πόρισμα ότι η ουσία πληροί τα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής, οι αιτούντες θα πρέπει να έχουν τη δυνατότητα να υποβάλουν πρόσθετες πληροφορίες όσον αφορά τα κριτήρια έγκρισης που καθορίζονται στα σημεία 3.6.5 και 3.8.2 του παραρτήματος II του κανονισμού (ΕΚ) αριθ. 1107/2009 και/ή να έχουν τη δυνατότητα να υποβάλουν τεκμηριωμένα στοιχεία που αποδεικνύουν ότι πληρούνται οι προϋποθέσεις για την εφαρμογή της παρέκκλισης που προβλέπεται στο άρθρο 4 παράγραφος 7 του ίδιου κανονισμού.

                     (7)

                     Όταν η Αρχή ζητεί τέτοιου είδους πρόσθετες πληροφορίες από τον αιτούντα, η προβλεπόμενη προθεσμία για την κατάρτιση του πορίσματος της Αρχής θα πρέπει να παρατείνεται προκειμένου να ληφθούν υπόψη οι εν λόγω πληροφορίες.

                     (8)

                     Όταν η Αρχή ζητεί πρόσθετες πληροφορίες από τον αιτούντα, θα πρέπει να λαμβάνει υπόψη ότι οι δοκιμές σε ζώα πρέπει να ελαχιστοποιούνται και ότι δοκιμές σε σπονδυλωτά πρέπει να πραγματοποιούνται μόνον ως έσχατη λύση, σύμφωνα με το άρθρο 62 του κανονισμού (ΕΚ) αριθ. 1107/2009.

                     (9)

                     Λαμβανομένου υπόψη ότι τα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής τα οποία θεσπίστηκαν με τον κανονισμό (ΕΕ) 2018/605 εφαρμόζονται από τις 10 Νοεμβρίου 2018, ο παρών κανονισμός θα πρέπει να τεθεί σε ισχύ το συντομότερο δυνατόν και να εφαρμόζεται από τις 10 Νοεμβρίου 2018.

                     (10)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο εκτελεστικός κανονισμός (ΕΕ) αριθ. 844/2012 τροποποιείται ως εξής:

                        1)

                        Μετά το άρθρο 11 παρεμβάλλεται το ακόλουθο άρθρο:

                           «Άρθρο 11a
                           Για τους σκοπούς της αξιολόγησης των κριτηρίων έγκρισης που καθορίζονται στα σημεία 3.6.5 και 3.8.2 του παραρτήματος II του κανονισμού (ΕΚ) αριθ. 1107/2009 όπως τροποποιήθηκε με τον κανονισμό (ΕΕ) 2018/605 της Επιτροπής (*1), όσον αφορά αιτήσεις που έχουν υποβληθεί σύμφωνα με το άρθρο 1 πριν από τις 10 Νοεμβρίου 2018, για τις οποίες το σχέδιο έκθεσης για την αξιολόγηση της ανανέωσης δεν έχει υποβληθεί έως εκείνη την ημερομηνία, εάν οι διαθέσιμες πληροφορίες στους συμπληρωματικούς φακέλους δεν επαρκούν ώστε το κράτος μέλος-εισηγητής να ολοκληρώσει την αξιολόγηση σχετικά με το αν πληρούνται τα εν λόγω κριτήρια έγκρισης και, κατά περίπτωση, αν δικαιολογείται η εφαρμογή του άρθρου 4 παράγραφος 7, το κράτος μέλος-εισηγητής προσδιορίζει λεπτομερώς στο σχέδιο έκθεσης για την αξιολόγηση της ανανέωσης τις πρόσθετες πληροφορίες που απαιτούνται προκειμένου να προβεί στη σχετική αξιολόγηση.

                           (*1)  Κανονισμός (ΕΕ) 2018/605 της Επιτροπής, της 19ης Απριλίου 2018, για την τροποποίηση του παραρτήματος II του κανονισμού (ΕΚ) αριθ. 1107/2009 με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής (ΕΕ L 101 της 20.4.2018, σ. 33).»"

                        2)

                        Μετά το άρθρο 13 παράγραφος 3 παρεμβάλλεται η ακόλουθη παράγραφος:

                           «3α.   Για τους σκοπούς της αξιολόγησης των κριτηρίων έγκρισης που καθορίζονται στα σημεία 3.6.5 και 3.8.2 του παραρτήματος II του κανονισμού (ΕΚ) αριθ. 1107/2009 όπως τροποποιήθηκε με τον κανονισμό (ΕΕ) 2018/605 της Επιτροπής, όσον αφορά αιτήσεις που έχουν υποβληθεί σύμφωνα με το άρθρο 1 πριν από τις 10 Νοεμβρίου 2018, για τις οποίες το σχέδιο έκθεσης για την αξιολόγηση της ανανέωσης έχει μεν υποβληθεί αλλά το πόρισμα της Αρχής δεν έχει ακόμη εκδοθεί έως εκείνη την ημερομηνία, εάν οι διαθέσιμες πληροφορίες στον φάκελο δεν επαρκούν ώστε η Αρχή να ολοκληρώσει την αξιολόγηση σχετικά με το αν πληρούνται τα εν λόγω κριτήρια έγκρισης, η Αρχή, κατόπιν διαβούλευσης με τα κράτη μέλη, ζητεί από τον αιτούντα τις πρόσθετες πληροφορίες που πρέπει να υποβληθούν στο κράτος μέλος-εισηγητή, στα άλλα κράτη μέλη, στην Επιτροπή και στην Αρχή υπό μορφή επικαιροποιημένου συμπληρωματικού φακέλου στον οποίο περιλαμβάνονται οι πρόσθετες πληροφορίες. Η Αρχή, κατόπιν διαβούλευσης με το κράτος μέλος-εισηγητή και τον αιτούντα, ορίζει προθεσμία για την υποβολή των πληροφοριών αυτών. Η προθεσμία αυτή είναι τουλάχιστον 3 μήνες, δεν υπερβαίνει τους 30 μήνες και αιτιολογείται βάσει του είδους των πληροφοριών που πρέπει να υποβληθούν.
                           Εντός της συγκεκριμένης προθεσμίας που ορίζεται από την Αρχή, ο αιτών μπορεί επίσης να υποβάλει, κατά περίπτωση, τεκμηριωμένα στοιχεία που αποδεικνύουν ότι πληρούνται οι προϋποθέσεις για την εφαρμογή της παρέκκλισης που προβλέπεται στο άρθρο 4 παράγραφος 7 του κανονισμού (ΕΚ) αριθ. 1107/2009.
                           Εάν η Αρχή, κατόπιν διαβούλευσης με τα κράτη μέλη, είναι σε θέση χωρίς να ζητήσει πρόσθετες πληροφορίες να διατυπώσει το πόρισμα ότι πληρούνται τα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής τα οποία καθορίζονται στο σημείο 3.6.5 και/ή στο σημείο 3.8.2 του παραρτήματος II του κανονισμού (ΕΚ) αριθ. 1107/2009, ενημερώνει τον αιτούντα. Εντός 3 μηνών από την ενημέρωσή του από την Αρχή, ο αιτών δύναται να υποβάλει στο κράτος μέλος-εισηγητή, στα άλλα κράτη μέλη, στην Επιτροπή και στην Αρχή πρόσθετες πληροφορίες για την κάλυψη των κριτηρίων έγκρισης που καθορίζονται στο σημείο 3.6.5 και/ή στο σημείο 3.8.2 του παραρτήματος II του κανονισμού (ΕΚ) αριθ. 1107/2009, και/ή τεκμηριωμένα στοιχεία που αποδεικνύουν ότι πληρούνται οι προϋποθέσεις εφαρμογής της παρέκκλισης που προβλέπεται στο άρθρο 4 παράγραφος 7 του εν λόγω κανονισμού.
                           Σε περίπτωση εφαρμογής του πρώτου ή του τρίτου εδαφίου, η προθεσμία που αναφέρεται στην παράγραφο 1 παρατείνεται κατά την περίοδο που ορίζεται για την υποβολή των πρόσθετων πληροφοριών.
                           Σε περίπτωση που δεν υποβληθούν πρόσθετες πληροφορίες σύμφωνα με το πρώτο, το δεύτερο ή το τρίτο εδάφιο εντός της προθεσμίας που ορίστηκε για την υποβολή τους, η Αρχή ενημερώνει τον αιτούντα, το κράτος μέλος-εισηγητή, την Επιτροπή και τα άλλα κράτη μέλη χωρίς καθυστέρηση και ολοκληρώνει την αξιολόγηση με βάση τις διαθέσιμες πληροφορίες.
                           Σε περίπτωση που υποβληθούν πρόσθετες πληροφορίες σύμφωνα με το πρώτο, το δεύτερο ή το τρίτο εδάφιο εντός της προθεσμίας που ορίστηκε για την υποβολή τους, το κράτος μέλος εισηγητής, εντός 90 ημερών από την ημερομηνία παραλαβής των πρόσθετων πληροφοριών, αξιολογεί τις ληφθείσες πληροφορίες και αποστέλλει την αξιολόγησή του στην Αρχή υπό μορφή αναθεωρημένου σχεδίου έκθεσης για την αξιολόγηση της ανανέωσης. Η Αρχή διεξάγει διαβούλευση σχετικά με το αναθεωρημένο σχέδιο έκθεσης για την αξιολόγηση της ανανέωσης με όλα τα κράτη μέλη και τον αιτούντα σύμφωνα με το άρθρο 12. Η Αρχή εκδίδει το πόρισμα που αναφέρεται στην παράγραφο 1, εντός 120 ημερών από την ημερομηνία παραλαβής του αναθεωρημένου σχεδίου έκθεσης για την αξιολόγηση της ανανέωσης, χρησιμοποιώντας τα έγγραφα καθοδήγησης για τον προσδιορισμό των ενδοκρινικών διαταρακτών που ίσχυαν κατά την ημερομηνία υποβολής του επικαιροποιημένου συμπληρωματικού φακέλου που αναφέρεται στο πρώτο εδάφιο.»·

                        3)

                        Στο άρθρο 13, η παράγραφος 5 αντικαθίσταται από το ακόλουθο κείμενο:

                           «5.   Οι πληροφορίες που υποβάλλονται από τον αιτούντα χωρίς να έχουν ζητηθεί ή παρέχονται μετά τη λήξη της προθεσμίας που ορίστηκε για την υποβολή τους σύμφωνα με το πρώτο εδάφιο της παραγράφου 3 ή σύμφωνα με το πρώτο ή το τρίτο εδάφιο της παραγράφου 3α του παρόντος άρθρου, δεν λαμβάνονται υπόψη, εκτός αν υποβλήθηκαν σύμφωνα με το άρθρο 56 του κανονισμού (ΕΚ) αριθ. 1107/2009.»·

                        4)

                        Μετά το άρθρο 14 παράγραφος 1 παρεμβάλλεται η ακόλουθη παράγραφος:

                           «1α.   Για τους σκοπούς της αξιολόγησης των κριτηρίων έγκρισης που καθορίζονται στα σημεία 3.6.5 και 3.8.2 του παραρτήματος II του κανονισμού (ΕΚ) αριθ. 1107/2009 όπως τροποποιήθηκε με τον κανονισμό (ΕΕ) 2018/605 της Επιτροπής, όσον αφορά αιτήσεις για τις οποίες το πόρισμα της Αρχής έχει εκδοθεί πριν από τις 10 Νοεμβρίου 2018, και εφόσον η επιτροπή που αναφέρεται στο άρθρο 79 παράγραφος 1 του κανονισμού (ΕΚ) αριθ. 1107/2009 δεν έχει ακόμη ψηφίσει σχετικά με σχέδιο κανονισμού όσον αφορά την ανανέωση ή τη μη ανανέωση της έγκρισης της συγκεκριμένης δραστικής ουσίας έως εκείνη την ημερομηνία, η Επιτροπή μπορεί να κρίνει ότι απαιτούνται πρόσθετες πληροφορίες για να αξιολογηθεί αν πληρούνται τα εν λόγω κριτήρια έγκρισης. Σ' αυτές τις περιπτώσεις, η Επιτροπή ζητεί από την Αρχή να επαναξιολογήσει εντός εύλογης προθεσμίας τις διαθέσιμες πληροφορίες και ενημερώνει τον αιτούντα σχετικά με το αίτημα αυτό.
                           Κατόπιν αιτήματος της Επιτροπής σύμφωνα με το πρώτο εδάφιο, η Αρχή μπορεί, έπειτα από διαβούλευση με το κράτος μέλος-εισηγητή, να αποφασίσει αν απαιτούνται πρόσθετες πληροφορίες και να ζητήσει από τον αιτούντα να υποβάλει τις πληροφορίες αυτές στο κράτος μέλος-εισηγητή, στα άλλα κράτη μέλη, στην Επιτροπή και στην Αρχή υπό μορφή επικαιροποιημένου συμπληρωματικού φακέλου στον οποίο περιλαμβάνονται οι πρόσθετες πληροφορίες. Η Αρχή, κατόπιν διαβούλευσης με το κράτος μέλος-εισηγητή και τον αιτούντα, ορίζει προθεσμία για την υποβολή των πληροφοριών αυτών. Η προθεσμία αυτή είναι τουλάχιστον 3 μήνες, δεν υπερβαίνει τους 30 μήνες και αιτιολογείται βάσει του είδους των πληροφοριών που πρέπει να υποβληθούν.
                           Εντός της συγκεκριμένης προθεσμίας που ορίζεται από την Αρχή, ο αιτών μπορεί επίσης να υποβάλει, κατά περίπτωση, τεκμηριωμένα στοιχεία που αποδεικνύουν ότι πληρούνται οι προϋποθέσεις για την εφαρμογή της παρέκκλισης που προβλέπεται στο άρθρο 4 παράγραφος 7 του κανονισμού (ΕΚ) αριθ. 1107/2009.
                           Εάν η Αρχή, κατόπιν διαβούλευσης με τα κράτη μέλη, είναι σε θέση χωρίς να ζητήσει πρόσθετες πληροφορίες να διατυπώσει το πόρισμα ότι πληρούνται τα επιστημονικά κριτήρια για τον προσδιορισμό των ιδιοτήτων ενδοκρινικής διαταραχής τα οποία καθορίζονται στο σημείο 3.6.5 και/ή στο σημείο 3.8.2 του παραρτήματος II του κανονισμού (ΕΚ) αριθ. 1107/2009, ενημερώνει τον αιτούντα. Εντός 3 μηνών από την ενημέρωσή του από την Αρχή, ο αιτών δύναται να υποβάλει στο κράτος μέλος-εισηγητή, στα άλλα κράτη μέλη, στην Επιτροπή και στην Αρχή πρόσθετες πληροφορίες για την κάλυψη των κριτηρίων έγκρισης που καθορίζονται στο σημείο 3.6.5 και/ή στο σημείο 3.8.2 του παραρτήματος II του κανονισμού (ΕΚ) αριθ. 1107/2009, και/ή τεκμηριωμένα στοιχεία που αποδεικνύουν ότι πληρούνται οι προϋποθέσεις εφαρμογής της παρέκκλισης που προβλέπεται στο άρθρο 4 παράγραφος 7 του εν λόγω κανονισμού.
                           Το κράτος μέλος-εισηγητής, εντός 90 ημερών από την ημερομηνία παραλαβής των πρόσθετων πληροφοριών, αξιολογεί τις ληφθείσες πληροφορίες και αποστέλλει την αξιολόγησή του στην Αρχή υπό μορφή αναθεωρημένου σχεδίου έκθεσης για την αξιολόγηση της ανανέωσης. Η Αρχή διεξάγει διαβούλευση σχετικά με την αναθεωρημένη έκθεση για την αξιολόγηση της ανανέωσης με όλα τα κράτη μέλη και τον αιτούντα σύμφωνα με το άρθρο 12.
                           Η Αρχή εκδίδει προσάρτημα του πορίσματος που αναφέρεται στην παράγραφο 1, εντός 120 ημερών από την ημερομηνία παραλαβής του αναθεωρημένου σχεδίου έκθεσης για την αξιολόγηση της ανανέωσης, χρησιμοποιώντας τα έγγραφα καθοδήγησης για τον προσδιορισμό των ενδοκρινικών διαταρακτών που ίσχυαν κατά την ημερομηνία υποβολής του επικαιροποιημένου συμπληρωματικού φακέλου που αναφέρεται στο δεύτερο εδάφιο.
                           Σε περίπτωση που δεν υποβληθούν πρόσθετες πληροφορίες σύμφωνα με το δεύτερο, το τρίτο ή το τέταρτο εδάφιο εντός της προθεσμίας που ορίστηκε για την υποβολή τους, η Αρχή ενημερώνει τον αιτούντα, το κράτος μέλος-εισηγητή, το κράτος μέλος-συνεισηγητή, την Επιτροπή και τα άλλα κράτη μέλη χωρίς καθυστέρηση και ολοκληρώνει την αξιολόγηση με βάση τις διαθέσιμες πληροφορίες εντός 30 ημερών από τη λήξη της προθεσμίας που αναφέρεται στο δεύτερο ή στο τέταρτο εδάφιο.
                           Οι πληροφορίες που υποβάλλονται από τον αιτούντα χωρίς να έχουν ζητηθεί ή παρέχονται μετά τη λήξη της προθεσμίας που ορίστηκε για την υποβολή τους σύμφωνα με το δεύτερο ή το τέταρτο εδάφιο του παρόντος άρθρου, δεν λαμβάνονται υπόψη, εκτός αν υποβλήθηκαν σύμφωνα με το άρθρο 56 του κανονισμού (ΕΚ) αριθ. 1107/2009.»

            Άρθρο 2
            Οι διατάξεις του εκτελεστικού κανονισμού (ΕΕ) αριθ. 844/2012 που προστίθενται με το άρθρο 1 του παρόντος κανονισμού εφαρμόζονται επιπλέον των λοιπών διατάξεων του εκτελεστικού κανονισμού (ΕΕ) αριθ. 844/2012.

            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 10 Νοεμβρίου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Νοεμβρίου 2018.

                  Για την Επιτροπή

                  O Πρόεδρος

               Jean-Claude JUNCKER

            (1)  ΕΕ L 309 της 24.11.2009, σ. 1.

            (2)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).

            (3)  Κανονισμός (ΕΕ) 2018/605 της Επιτροπής, της 19ης Απριλίου 2018, για την τροποποίηση του παραρτήματος II του κανονισμού (ΕΚ) αριθ. 1107/2009 με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής (ΕΕ L 101 της 20.4.2018, σ. 33).


title: Εκτελεστικός κανονισμός (ΕΕ) 2018/1708 της Επιτροπής, της 13ης Νοεμβρίου 2018, για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Însurăței» (ΠΟΠ)

text:
                  14.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 286/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1708 ΤΗΣ ΕΠΙΤΡΟΠΉΣ
         της 13ης Νοεμβρίου 2018
         για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Însurăței» (ΠΟΠ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
         Εκτιμώντας τα ακόλουθα:

                     (1)

                     Σύμφωνα με το άρθρο 97 παράγραφοι 2 και 3 του κανονισμού (ΕΕ) αριθ. 1308/2013, η Επιτροπή εξέτασε την αίτηση για την καταχώριση της ονομασίας «Însurăței» που υπέβαλε η Ρουμανία και η οποία δημοσιεύτηκε στην Επίσημη Εφημερίδα της Ευρωπαϊκής Ένωσης (2).

                     (2)

                     Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

                     (3)

                     Σύμφωνα με το άρθρο 99 του κανονισμού (ΕΕ) αριθ. 1308/2013, η ονομασία «Însurăței» θα πρέπει να προστατευθεί και να καταχωριστεί στο μητρώο που αναφέρεται στο άρθρο 104 του εν λόγω κανονισμού.

                     (4)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Προστατεύεται η ονομασία «Însurăței» (ΠΟΠ).

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Νοεμβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 347 της 20.12.2013, σ. 671.

            (2)  ΕΕ C 144 της 25.4.2018, σ. 2.


title: Εκτελεστικός κανονισμός (ΕΕ) 2018/1709 της Επιτροπής, της 13ης Νοεμβρίου 2018, για τον προσδιορισμό των τεχνικών χαρακτηριστικών της ενότητας ad hoc του 2020 σχετικά με τα εργατικά ατυχήματα και άλλα προβλήματα υγείας που σχετίζονται με την εργασία όσον αφορά τη διενέργεια δειγματοληπτικής έρευνας εργατικού δυναμικού βάσει του κανονισμού (ΕΚ) αριθ. 577/98 του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
                  14.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 286/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1709 ΤΗΣ ΕΠΙΤΡΟΠΉΣ
         της 13ης Νοεμβρίου 2018
         για τον προσδιορισμό των τεχνικών χαρακτηριστικών της ενότητας ad hoc του 2020 σχετικά με τα εργατικά ατυχήματα και άλλα προβλήματα υγείας που σχετίζονται με την εργασία όσον αφορά τη διενέργεια δειγματοληπτικής έρευνας εργατικού δυναμικού βάσει του κανονισμού (ΕΚ) αριθ. 577/98 του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Κανονισμός (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 7α παράγραφος 5,
         Εκτιμώντας τα ακόλουθα:

                     (1)

                     Όπως υπογράμμισε η Επιτροπή στην ανακοίνωσή της σχετικά με το στρατηγικό πλαίσιο της ΕΕ για την υγεία και την ασφάλεια στην εργασία κατά την περίοδο 2014-2020 (2), είναι αναγκαίο να βελτιωθεί η ποιότητα της συλλογής στατιστικών στοιχείων σχετικά με τα εργατικά ατυχήματα και τις ασθένειες που σχετίζονται με την εργασία, την επαγγελματική έκθεση και τα προβλήματα υγείας που σχετίζονται με την εργασία. Η επανάληψη της ενότητας ad hoc σχετικά με τα εργατικά ατυχήματα και τα προβλήματα υγείας που σχετίζονται με την εργασία, η οποία πραγματοποιήθηκε το 1999, το 2007 και το 2013, αναμένεται να επιτρέψει τη συμπλήρωση των στοιχείων που διαβιβάζουν τα κράτη μέλη δυνάμει του κανονισμού (ΕΕ) αριθ. 349/2011 της Επιτροπής (3). Επιπλέον, η επανάληψη της εν λόγω ενότητας αναμένεται να παράσχει πληροφορίες σχετικά με την επαγγελματική έκθεση σε παράγοντες κινδύνου για τη σωματική υγεία και την ψυχική ευεξία.

                     (2)

                     Ο κατ' εξουσιοδότηση κανονισμός (ΕΕ) 2016/1851 (4) της Επιτροπής προσδιορίζει και περιγράφει τους τομείς εξειδικευμένων πληροφοριών («υποενότητες») που θα πρέπει να περιλαμβάνονται στην ενότητα ad hoc του 2020 σχετικά με τα εργατικά ατυχήματα και άλλα προβλήματα υγείας που σχετίζονται με την εργασία.

                     (3)

                     Η Επιτροπή θα πρέπει να προσδιορίσει τα τεχνικά χαρακτηριστικά, τα φίλτρα, τους κωδικούς και την προθεσμία διαβίβασης των στοιχείων στο πλαίσιο της ενότητας ad hoc σχετικά με τα εργατικά ατυχήματα και άλλα προβλήματα υγείας που σχετίζονται με την εργασία.

                     (4)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τα τεχνικά χαρακτηριστικά της ενότητας ad hoc του 2020 σχετικά με τα εργατικά ατυχήματα και άλλα προβλήματα υγείας που σχετίζονται με την εργασία, τα φίλτρα, οι κωδικοί που πρέπει να χρησιμοποιηθούν και η προθεσμία εντός της οποίας τα αποτελέσματα θα πρέπει να διαβιβαστούν στην Επιτροπή παρατίθενται στο παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Νοεμβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 77 της 14.3.1998, σ. 3.

            (2)  COM(2014) 332 final της 6ης Ιουνίου 2014.

            (3)  Κανονισμός (ΕΕ) αριθ. 349/2011 της Επιτροπής, της 11ης Απριλίου 2011, για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές για τα εργατικά ατυχήματα (ΕΕ L 97 της 12.4.2011, σ. 3).

            (4)  Κατ' εξουσιοδότηση κανονισμός (ΕΕ) 2016/1851 της Επιτροπής, της 14ης Ιουνίου 2016, για την έγκριση του προγράμματος ενοτήτων ad hoc, που θα καλύπτει τα έτη 2019, 2020 και 2021, με σκοπό τη διενέργεια δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 284 της 20.10.2016, σ. 1).

            ΠΑΡΑΡΤΗΜΑ
            Στο παρόν παράρτημα παρατίθενται τα τεχνικά χαρακτηριστικά, τα φίλτρα και οι κωδικοί που πρέπει να χρησιμοποιηθούν για την ενότητα ad hoc σχετικά με τα εργατικά ατυχήματα και άλλα προβλήματα υγείας που σχετίζονται με την εργασία, που έχει προγραμματιστεί για το 2020. Ορίζονται, επίσης, οι ημερομηνίες υποβολής των στοιχείων στην Επιτροπή.

               Προθεσμία διαβίβασης των αποτελεσμάτων στην Επιτροπή: 31 Μαρτίου 2021.

               Φίλτρα και κωδικοί που πρέπει να χρησιμοποιηθούν για τη διαβίβαση των στοιχείων: όπως ορίζεται στο παράρτημα III του κανονισμού (ΕΚ) αριθ. 377/2008 της Επιτροπής (1).

               Στήλες που προορίζονται για τους προαιρετικούς συντελεστές στάθμισης και που πρέπει να χρησιμοποιούνται σε περιπτώσεις μερικής δειγματοληψίας ή μη απάντησης: οι στήλες 226-229 που περιέχουν ακέραιους αριθμούς και οι στήλες 230-231 που περιέχουν δεκαδικά ψηφία.
            1)   Υποενότητα «Εργατικά ατυχήματα»

            Φίλτρο: 15 ≤ ΗΛΙΚΙΑ ≤ 74

                        Ονομασία/Στήλη

                        Κωδικός

                        Περιγραφή

                        Φίλτρο

                        ACCIDNUM

                           Αριθμός εργατικών ατυχημάτων κατά τη διάρκεια των τελευταίων 12 μηνών

                        (WSTATOR = 1,2)

                        211

                           Εργατικά ατυχήματα με τραυματισμούς που συνέβησαν μέσα στους 12 μήνες πριν την εβδομάδα αναφοράς

                        ή (WSTATOR = 3-5 και EXISTPR = 1

                        0

                        Κανένα

                        και YEARPR και

                        1

                        Ένα

                        MONTHPR δεν έχει συμβεί

                        2

                        Δύο ή περισσότερα

                        πριν από 1 έτος

                        9

                        Άνευ αντικειμένου (δεν περιλαμβάνεται στο φίλτρο)

                        πριν από την

                        Κενό

                        Δεν απαντώ/Δεν γνωρίζω

                        εβδομάδα αναφοράς)

                        ACCIDTYP

                           Είδος εργατικού ατυχήματος

                        ACCIDNUM = 1,2

                        212

                           Αν το πιο πρόσφατο εργατικό ατύχημα ήταν τροχαίο ατύχημα ή όχι

                        1

                        Τροχαίο ατύχημα

                        2

                        Ατύχημα εκτός τροχαίου ατυχήματος

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        ACCIDJOB

                           Εργασία που συνδέεται με ατύχημα

                        ACCIDNUM = 1,2

                        213

                           Εργασία κατά τη διάρκεια της οποίας συνέβη το πιο πρόσφατο εργατικό ατύχημα με τραυματισμό

                        1

                        Κύρια τρέχουσα εργασία

                        2

                        Δεύτερη τρέχουσα εργασία

                        3

                        Τελευταία εργασία (μόνο για άτομα χωρίς απασχόληση)

                        4

                        Ορισμένες άλλες τρέχουσες ή προηγούμενες εργασίες

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        ACCIDBRK

                           Διάρκεια της απουσίας από την εργασία εξαιτίας του εργατικού ατυχήματος

                        ACCIDNUM = 1,2

                        214-215

                           Αριθμός ημερολογιακών ημερών –εκτός της ημέρας του ατυχήματος– στους τελευταίους 12 μήνες πριν από την εβδομάδα αναφοράς που το άτομο δεν ήταν σε θέση να εργαστεί λόγω του πιο πρόσφατου εργατικού ατυχήματος με τραυματισμό.

                        00

                        Παραμένει εκτός εργασίας, επειδή δεν ανέρρωσε ακόμη από το ατύχημα, αλλά πιστεύει ότι θα επανέλθει στην εργασία αργότερα

                        01

                        Πιστεύει ότι δεν θα ξαναεργαστεί λόγω του ατυχήματος

                        02

                        Λιγότερο από μία ημέρα ή καθόλου άδεια

                        03

                        Τουλάχιστον μία ημέρα αλλά λιγότερο από τέσσερις ημέρες

                        04

                        Τουλάχιστον τέσσερις ημέρες αλλά λιγότερο από δύο εβδομάδες

                        05

                        Τουλάχιστον δύο εβδομάδες αλλά λιγότερο από έναν μήνα

                        06

                        Τουλάχιστον έναν μήνα αλλά λιγότερο από τρεις μήνες

                        07

                        Τουλάχιστον τρεις μήνες αλλά λιγότερο από έξι μήνες

                        08

                        Τουλάχιστον έξι μήνες αλλά λιγότερο από εννέα μήνες

                        09

                        Μεταξύ εννέα και δώδεκα μηνών

                        99

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                  2)   Υποενότητα «Προβλήματα υγείας που σχετίζονται με την εργασία»

            Φίλτρο: 15 ≤ ΗΛΙΚΙΑ ≤ 74

                        Ονομασία/Στήλη

                        Κωδικός

                        Περιγραφή

                        Φίλτρο

                        HPROBNUM

                           Αριθμόςπροβλημάτων υγείας που σχετίζονται με την εργασία κατά τους τελευταίους 12 μήνες

                        (WSTATOR = 1,2)
                        ή

                        216

                           Σωματικό ή ψυχικό πρόβλημα υγείας του ατόμου στους 12 μήνες πριν από την εβδομάδα αναφοράς που προκλήθηκε ή επιδεινώθηκε από την εργασία πέρα από το/τα προηγουμένως καταγεγραμμένο/-α εργατικό/-ά ατύχημα/-τα.

                        (WSTATOR = 3-5 και
                        EXISTPR = 1)

                        0

                        Κανένα

                        1

                        Ένα

                        2

                        Δύο ή περισσότερα

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        HPROBTYP

                           Είδος προβλήματος υγείας που σχετίζεται με την εργασία

                        HPROBNUM = 1,2

                        217-218

                           Είδος του σοβαρότερου προβλήματος υγείας που προκλήθηκε ή επιδεινώθηκε από την εργασία

                        00

                        Πρόβλημα οστών, αρθρώσεων ή μυών που εντοπίζεται κυρίως στον τράχηλο, στους ώμους ή στα άνω άκρα

                        01

                        Πρόβλημα οστών, αρθρώσεων ή μυών που εντοπίζεται κυρίως στους γοφούς, στα γόνατα ή στα κάτω άκρα

                        02

                        Πρόβλημα οστών, αρθρώσεων ή μυών που εντοπίζεται κυρίως στη μέση

                        03

                        Αναπνευστικό ή πνευμονικό πρόβλημα

                        04

                        Δερματικό πρόβλημα

                        05

                        Πρόβλημα ακοής

                        06

                        Στρες, κατάθλιψη ή άγχος

                        07

                        Πονοκέφαλος και/ή κόπωση των οφθαλμών

                        08

                        Καρδιοπάθεια ή καρδιακή προσβολή ή άλλα προβλήματα του κυκλοφορικού συστήματος

                        09

                        Λοιμώδης νόσος (ιογενής, βακτηριακή ή άλλου είδους λοίμωξη)

                        10

                        Στομαχικό, ηπατικό, νεφρικό ή εντερικό πρόβλημα

                        11

                        Άλλου είδους πρόβλημα υγείας

                        99

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        HPROBLIM

                           Πρόβλημα υγείας που περιορίζει τις καθημερινές δραστηριότητες

                        HPROBNUM = 1,2

                        219

                           Κατά πόσο το σοβαρότερο πρόβλημα υγείας που προκλήθηκε ή επιδεινώθηκε από την εργασία περιορίζει την ικανότητα επιτέλεσης των φυσιολογικών καθημερινών δραστηριοτήτων είτε στην εργασία είτε εκτός εργασίας

                        0

                        Όχι

                        1

                        Ναι, σε κάποιο βαθμό

                        2

                        Ναι, σε σημαντικό βαθμό

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        HPROBJOB

                           Προβλήματα υγείας που σχετίζονται με την εργασία

                        HPROBNUM = 1,2

                        220

                           Εργασία που προκάλεσε ή επιδείνωσε το πιο σοβαρό πρόβλημα υγείας

                        1

                        Κύρια τρέχουσα εργασία

                        2

                        Δεύτερη τρέχουσα εργασία

                        3

                        Τελευταία εργασία (μόνο για άτομα χωρίς απασχόληση)

                        4

                        Ορισμένες άλλες τρέχουσες ή προηγούμενες εργασίες

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        HPROBBRK

                           Διάρκεια απουσίας από την εργασία λόγω του προβλήματος υγείας που σχετίζεται με την εργασία

                        HPROBNUM = 1,2

                        221-222

                           Αριθμός ημερολογιακών ημερών στους 12 μήνες πριν από την εβδομάδα αναφοράς που το άτομο δεν ήταν σε θέση να εργαστεί λόγω του σοβαρότερου προβλήματος υγείας που προκλήθηκε ή επιδεινώθηκε από την εργασία

                        00

                        Παραμένει εκτός εργασίας, επειδή δεν ανέρρωσε ακόμη από το πρόβλημα υγείας, αλλά πιστεύει ότι θα επανέλθει στην εργασία αργότερα

                        01

                        Πιστεύει ότι δεν θα ξαναεργαστεί λόγω του προβλήματος υγείας

                        02

                        Λιγότερο από μία ημέρα ή καθόλου άδεια

                        03

                        Τουλάχιστον μία ημέρα αλλά λιγότερο από τέσσερις ημέρες

                        04

                        Τουλάχιστον τέσσερις ημέρες αλλά λιγότερο από δύο εβδομάδες

                        05

                        Τουλάχιστον δύο εβδομάδες αλλά λιγότερο από έναν μήνα

                        06

                        Τουλάχιστον έναν μήνα αλλά λιγότερο από τρεις μήνες

                        07

                        Τουλάχιστον τρεις μήνες αλλά λιγότερο από έξι μήνες

                        08

                        Τουλάχιστον έξι μήνες αλλά λιγότερο από εννέα μήνες

                        09

                        Μεταξύ εννέα και δώδεκα μηνών

                        99

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                  3)   Υποενότητα «Παράγοντες κινδύνου για τη σωματική υγεία και/ή την ψυχική ευεξία»

                        Ονομασία/Στήλη

                        Κωδικός

                        Περιγραφή

                        Φίλτρο

                        PHYSRISK

                           Έκθεση σε παράγοντες κινδύνου για τη σωματική υγεία

                        WSTATOR = 1,2

                        223-224

                           Έκθεση στην εργασία σε έναν από τους ακόλουθους παράγοντες κινδύνου που μπορούν να επηρεάσουν τη σωματική υγεία. Προσδιορίστε τον παράγοντα που θεωρείτε τον πιο επικίνδυνο για τη σωματική υγεία.

                        01

                        Ναι, κυρίως οι κοπιαστικές ή επώδυνες στάσεις

                        02

                        Ναι, κυρίως οι επαναλαμβανόμενες κινήσεις των χεριών και των βραχιόνων

                        03

                        Ναι, κυρίως ο χειρισμός βαριών φορτίων

                        04

                        Ναι, κυρίως ο θόρυβος

                        05

                        Ναι, κυρίως οι ισχυρές δονήσεις

                        06

                        Ναι, κυρίως οι χημικοί παράγοντες, η σκόνη, ο καπνός, το νέφος ή τα αέρια

                        07

                        Ναι, κυρίως οι δραστηριότητες που απαιτούν έντονη συγκέντρωση του βλέμματος

                        08

                        Ναι, κυρίως οι ολισθήσεις, οι προσκρούσεις και οι πτώσεις

                        09

                        Ναι, κυρίως η χρήση μηχανημάτων ή εργαλείων χειρός (εκτός από οχήματα)

                        10

                        Ναι, κυρίως η χρήση οχημάτων (κατά τη διάρκεια της εργασίας, με εξαίρεση κατά τη μετακίνηση προς και από την εργασία)

                        11

                        Ναι, κυρίως ένας άλλος σημαντικό παράγοντας κινδύνου για τη σωματική υγεία

                        00

                        Κανένας σημαντικός παράγοντας κινδύνου για τη σωματική υγεία

                        99

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

                        MENTRISK

                           Έκθεση σε παράγοντες κινδύνου για την ψυχική υγεία

                        WSTATOR = 1,2

                        225

                           Έκθεση στην εργασία σε έναν από τους ακόλουθους παράγοντες κινδύνου που μπορούν να επηρεάσουν την ψυχική υγεία. Προσδιορίστε τον παράγοντα που θεωρείτε τον πιο επικίνδυνο για την ψυχική υγεία.

                        1

                        Ναι, κυρίως η έντονη πίεση χρόνου ή ο υπερβολικός φόρτος εργασίας

                        2

                        Ναι, κυρίως η άσκηση βίας ή η απειλή άσκησης βίας

                        3

                        Ναι, κυρίως η ψυχολογική ή άλλη παρενόχληση

                        4

                        Ναι, κυρίως η ανεπαρκής επικοινωνία ή συνεργασία εντός του οργανισμού

                        5

                        Ναι, κυρίως η αντιμετώπιση δύσκολων πελατών, ασθενών, μαθητών κ.λπ.

                        6

                        Ναι, κυρίως η εργασιακή ανασφάλεια

                        7

                        Ναι, κυρίως η έλλειψη αυτονομίας ή η έλλειψη επιρροής στον ρυθμό εργασίας ή στις διαδικασίες της εργασίας

                        8

                        Ναι, κυρίως ένας άλλος σημαντικός παράγοντας κινδύνου για την ψυχική υγεία

                        0

                        Κανένας σημαντικός παράγοντας κινδύνου για την ψυχική υγεία

                        9

                        Άνευ αντικειμένου (δεν περιλαμβάνεται στο φίλτρο)

                        Κενό

                        Δεν απαντώ/Δεν γνωρίζω

               (1)  Κανονισμός (ΕΚ) αριθ. 377/2008 της Επιτροπής, της 25ης Απριλίου 2008, για την εφαρμογή του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά την κωδικοποίηση που πρέπει να χρησιμοποιείται για τη διαβίβαση στοιχείων από το 2009 και μετά, τη χρήση υπο-δείγματος για τη συλλογή στοιχείων σχετικά με τις διαρθρωτικές μεταβλητές και τον ορισμό των τριμήνων αναφοράς (ΕΕ L 114 της 26.4.2008, σ. 57).


title: Εκτελεστικός κανονισμός (ΕΕ) 2018/1710 της Επιτροπής, της 13ης Νοεμβρίου 2018, για την προσαρμογή του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ημερολογιακό έτος 2018 και την κατάργηση του εκτελεστικού κανονισμού (ΕΕ) 2018/866 της Επιτροπής

text:
                  14.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 286/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1710 ΤΗΣ ΕΠΙΤΡΟΠΉΣ
         της 13ης Νοεμβρίου 2018
         για την προσαρμογή του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ημερολογιακό έτος 2018 και την κατάργηση του εκτελεστικού κανονισμού (ΕΕ) 2018/866 της Επιτροπής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 4,
         Έπειτα από διαβούλευση με την επιτροπή των γεωργικών ταμείων,
         Εκτιμώντας τα ακόλουθα:

                     (1)

                     Ο εκτελεστικός κανονισμός (ΕΕ) 2018/866 της Επιτροπής (2) καθορίζει το ποσοστό αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 όσον αφορά το ημερολογιακό έτος 2018. Το εν λόγω ποσοστό αναπροσαρμογής καθορίστηκε με βάση τις διαθέσιμες πληροφορίες στο πλαίσιο του σχεδίου προϋπολογισμού του 2019, αφού ελήφθη ιδίως υπόψη ποσό δημοσιονομικής πειθαρχίας ύψους 468,7 εκατ. EUR για το αποθεματικό για κρίσεις στον γεωργικό τομέα, το οποίο αναφέρεται στο άρθρο 25 του κανονισμού (ΕΕ) αριθ. 1306/2013.

                     (2)

                     Παρότι η ανάγκη για δημοσιονομική πειθαρχία παραμένει στα 468,7 εκατ. EUR για το αποθεματικό για κρίσεις στον γεωργικό τομέα, οι διαθέσιμες πληροφορίες σε σχέση με τη διορθωτική επιστολή αριθ. 1 της Επιτροπής στο σχέδιο προϋπολογισμού του 2019, το οποίο καλύπτει τις προβλέψεις για τις άμεσες ενισχύσεις και τις δαπάνες που συνδέονται με την αγορά, καταδεικνύουν την ανάγκη προσαρμογής του ποσοστού της δημοσιονομικής πειθαρχίας που καθορίζεται στον εκτελεστικό κανονισμό (ΕΕ) 2018/866.

                     (3)

                     Κατά συνέπεια, με βάση τις νέες πληροφορίες που έχει στη διάθεσή της η Επιτροπή, είναι σκόπιμο να προσαρμοστεί το ποσοστό αναπροσαρμογής σύμφωνα με το άρθρο 26 παράγραφος 4 του κανονισμού (ΕΕ) αριθ. 1306/2013, πριν από την 1η Δεκεμβρίου του ημερολογιακού έτους σε σχέση με το οποίο εφαρμόζεται το ποσοστό αναπροσαρμογής.

                     (4)

                     Κατά γενικό κανόνα, οι γεωργοί που υποβάλλουν αίτηση ενίσχυσης για άμεσες ενισχύσεις για ένα ημερολογιακό έτος (N) λαμβάνουν τις ενισχύσεις εντός καθορισμένης προθεσμίας πληρωμής στο πλαίσιο του οικονομικού έτους (N+1). Ωστόσο, τα κράτη μέλη έχουν τη δυνατότητα να πραγματοποιούν καθυστερημένες πληρωμές στους γεωργούς, πέραν αυτής της προθεσμίας πληρωμής, εντός ορισμένων ορίων. Οι εν λόγω καθυστερημένες πληρωμές μπορούν να πραγματοποιηθούν σε μεταγενέστερο οικονομικό έτος. Όταν η δημοσιονομική πειθαρχία ισχύει για ένα συγκεκριμένο ημερολογιακό έτος, το ποσοστό αναπροσαρμογής δεν θα πρέπει να εφαρμόζεται στις ενισχύσεις για τις οποίες έχουν υποβληθεί αιτήσεις ενίσχυσης κατά τα ημερολογιακά έτη πέραν εκείνου για το οποίο ισχύει η δημοσιονομική πειθαρχία. Ως εκ τούτου, για να εξασφαλιστεί η ίση μεταχείριση των γεωργών είναι σκόπιμο να προβλεφθεί ότι το ποσοστό αναπροσαρμογής εφαρμόζεται μόνο στις ενισχύσεις για τις οποίες έχουν υποβληθεί αιτήσεις ενίσχυσης κατά το ημερολογιακό έτος για το οποίο εφαρμόζεται η δημοσιονομική πειθαρχία, ανεξάρτητα από την ημερομηνία καταβολής της ενίσχυσης στους γεωργούς.

                     (5)

                     Το άρθρο 8 παράγραφος 1 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3) προβλέπει ότι το ποσοστό αναπροσαρμογής που καθορίζεται σύμφωνα με το άρθρο 26 του κανονισμού (ΕΕ) αριθ. 1306/2013 εφαρμόζεται μόνο στις άμεσες ενισχύσεις ύψους άνω των 2 000 EUR που χορηγούνται στους γεωργούς κατά το αντίστοιχο ημερολογιακό έτος. Επίσης, το άρθρο 8 παράγραφος 2 του κανονισμού (ΕΕ) αριθ. 1307/2013 προβλέπει ότι, λόγω της σταδιακής εισαγωγής των άμεσων ενισχύσεων, το ποσοστό αναπροσαρμογής εφαρμόζεται στην Κροατία μόνο από την 1η Ιανουαρίου 2022. Συνεπώς, το ποσοστό αναπροσαρμογής που καθορίζεται στον παρόντα κανονισμό δεν θα πρέπει να εφαρμοστεί στις ενισχύσεις που χορηγούνται στους γεωργούς του εν λόγω κράτους μέλους.

                     (6)

                     Το τροποποιημένο ποσοστό αναπροσαρμογής θα πρέπει να λαμβάνεται υπόψη για τον υπολογισμό της συνολικής ενίσχυσης που πρόκειται να χορηγηθεί στους γεωργούς για τις αιτήσεις ενίσχυσης που υποβάλλονται για το ημερολογιακό έτος 2018. Επομένως, για λόγους σαφήνειας, ο εκτελεστικός κανονισμός (ΕΕ) 2018/866 θα πρέπει να καταργηθεί.

                     (7)

                     Για να εξασφαλιστεί ότι το τροποποιημένο ποσοστό αναπροσαρμογής εφαρμόζεται από την ημερομηνία κατά την οποία πρόκειται να αρχίσουν οι ενισχύσεις στους γεωργούς, σύμφωνα με τον κανονισμό (ΕΕ) αριθ. 1306/2013, ο παρών κανονισμός θα πρέπει να εφαρμόζεται από την 1η Δεκεμβρίου 2018,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1

               1.   Για τον καθορισμό του ποσοστού αναπροσαρμογής που προβλέπεται στα άρθρα 25 και 26 του κανονισμού (ΕΕ) αριθ. 1306/2013, και σύμφωνα με το άρθρο 8 παράγραφος 1 του κανονισμού (ΕΕ) αριθ. 1307/2013, τα ποσά των άμεσων ενισχύσεων δυνάμει των καθεστώτων στήριξης που απαριθμούνται στο παράρτημα I του κανονισμού (ΕΕ) αριθ. 1307/2013, ύψους άνω των 2 000 EUR, τα οποία χορηγούνται στους γεωργούς για τις αιτήσεις ενίσχυσης που υποβάλλονται όσον αφορά το ημερολογιακό έτος 2018 μειώνονται κατά ποσοστό αναπροσαρμογής 1,411917 %.

               2.   Η μείωση που προβλέπεται στην παράγραφο 1 δεν ισχύει για την Κροατία.

            Άρθρο 2
            Ο εκτελεστικός κανονισμός (ΕΕ) 2018/866 καταργείται.

            Άρθρο 3
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Δεκεμβρίου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Νοεμβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 347 της 20.12.2013, σ. 549.

            (2)  Εκτελεστικός κανονισμός (ΕΕ) 2018/866 της Επιτροπής, της 13ης Ιουνίου 2018, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ημερολογιακό έτος 2018 (ΕΕ L 149 της 14.6.2018, σ. 1).

            (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).


title: Εκτελεστικός κανονισμός (ΕΕ) 2018/1712 της Επιτροπής, της 13ης Νοεμβρίου 2018, για την τροποποίηση του εκτελεστικού κανονισμού (ΕΕ) 2018/1013 για την επιβολή προσωρινών μέτρων διασφάλισης όσον αφορά τις εισαγωγές ορισμένων προϊόντων χάλυβα

text:
                  14.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 286/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1712 ΤΗΣ ΕΠΙΤΡΟΠΉΣ
         της 13ης Νοεμβρίου 2018
         για την τροποποίηση του εκτελεστικού κανονισμού (ΕΕ) 2018/1013 για την επιβολή προσωρινών μέτρων διασφάλισης όσον αφορά τις εισαγωγές ορισμένων προϊόντων χάλυβα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/478 του Ευρωπαϊκού Κοινοβουλίου και του Συμβουλίου (1), της 11ης Μαρτίου 2015, και ιδίως τα άρθρα 5 και 7,
         Έχοντας υπόψη τον κανονισμό (ΕΕ) 2015/755 του Ευρωπαϊκού Κοινοβουλίου και του Συμβουλίου (2), της 29ης Απριλίου 2015, και ιδίως τα άρθρα 3 και 4,
         Εκτιμώντας τα ακόλουθα:
         I.   ΙΣΤΟΡΙΚΟ

                     (1)

                     Στις 18 Ιουλίου 2018, με τον εκτελεστικό κανονισμό (ΕΕ) 2018/1013 (3), η Επιτροπή επέβαλε προσωρινά μέτρα διασφάλισης στις εισαγωγές ορισμένων προϊόντων χάλυβα. Η Νότια Αφρική καλυπτόταν από το πεδίο εφαρμογής των εν λόγω μέτρων.

                     (2)

                     Ωστόσο, σύμφωνα με το άρθρο 33 της συμφωνίας οικονομικής εταιρικής σχέσης («ΣΟΕΣ») μεταξύ της Ευρωπαϊκής Ένωσης και των κρατών μελών της, αφενός, και της Κοινότητας για την Ανάπτυξη της Μεσημβρινής Αφρικής («ΚΑΜΑ»), αφετέρου (4), τα κράτη της ΣΟΕΣ με την ΚΑΜΑ θα πρέπει να εξαιρεθούν από το πεδίο εφαρμογής των μέτρων διασφάλισης που έλαβε η ΕΕ σύμφωνα με τη συμφωνία του ΠΟΕ για τα μέτρα διασφάλισης.

                     (3)

                     Επί του παρόντος, από τα κράτη της ΣΟΕΣ με την ΚΑΜΑ, μόνο η Νότια Αφρική υπόκειται στα προσωρινά μέτρα διασφάλισης, για 2 κατηγορίες προϊόντων, δηλαδή φύλλα και ταινίες θερμής έλασης από ανοξείδωτο χάλυβα (κατηγορία προϊόντων 8) και φύλλα και ταινίες ψυχρής έλασης από ανοξείδωτο χάλυβα (κατηγορία προϊόντων 9).

                     (4)

                     Συνεπώς, ο εκτελεστικός κανονισμός (ΕΕ) 2018/1013 θα πρέπει να τροποποιηθεί, προκειμένου να εξαιρεθεί η Νότια Αφρική από το πεδίο εφαρμογής των προσωρινών μέτρων για τις δύο αυτές κατηγορίες προϊόντων.

               II.   ΑΥΞΗΣΗ ΤΩΝ ΕΙΣΑΓΩΓΩΝ

                     (5)

                     Όπως προκύπτει από τους παρακάτω πίνακες, η εξαίρεση της Νότιας Αφρικής από το πεδίο εφαρμογής των προσωρινών μέτρων δεν μεταβάλλει τις συνολικές τάσεις των εισαγωγών για τις δύο σχετικές κατηγορίες προϊόντων, που εξακολουθούν να παρουσιάζουν σημαντική αύξηση των εισαγωγών.

                                 κατηγορία προϊόντων 8

                                 2013

                                 2014

                                 2015

                                 2016

                                 2017

                                 Συνολικές εισαγωγές (τόνοι)

                                 175 816

                                 233 028

                                 269 697

                                 351 075

                                 436 173

                                    δείκτης (2013 = 100)

                                    100

                                    133

                                    153

                                    200

                                    248

                                 Χωρίς τη Νότια Αφρική

                                 157 289

                                 214 041

                                 246 965

                                 325 272

                                 407 050

                                    δείκτης (2013 = 100)

                                    100

                                    136

                                    157

                                    207

                                    259

                                 κατηγορία προϊόντων 9

                                 2013

                                 2014

                                 2015

                                 2016

                                 2017

                                 Συνολικές εισαγωγές (τόνοι)

                                 697 457

                                 1 017 613

                                 787 521

                                 843 352

                                 976 108

                                    δείκτης (2013 = 100)

                                    100

                                    146

                                    113

                                    121

                                    140

                                 Χωρίς τη Νότια Αφρική

                                 645 259

                                 954 614

                                 697 537

                                 751 259

                                 869 549

                                    δείκτης (2013 = 100)

                                    100

                                    148

                                    108

                                    116

                                    135

                     (6)

                     Γενικά, η εξαίρεση της Νότιας Αφρικής δεν μεταβάλλει ούτε τη συνολική εξέλιξη των εισαγωγών, λόγω του συνολικά μικρού μεριδίου της χώρας αυτής, το οποίο ήταν χαμηλότερο από το 0,5 % του συνόλου των εισαγωγών κατά την περίοδο 2013-2017. Για τον ίδιο λόγο, οι εισαγωγές από τη Νότια Αφρική δεν μεταβάλλουν τα συμπεράσματα της αιτιολογικής σκέψης 81 του εκτελεστικού κανονισμού (ΕΕ) 2018/1013 σχετικά με τις επιπτώσεις άλλων παραγόντων στην κατάσταση του κλάδου παραγωγής της Ένωσης.

               III.   ΕΠΙΠΕΔΟ ΤΩΝ ΠΡΟΣΩΡΙΝΩΝ ΜΕΤΡΩΝ

                     (7)

                     Η Νότια Αφρική θα πρέπει να εξαιρεθεί από το πεδίο εφαρμογής των προσωρινών μέτρων διασφάλισης για τα προϊόντα των κατηγοριών 8 και 9, και το επίπεδο της ποσόστωσης θα πρέπει να προσαρμοστεί όσον αφορά τις κατηγορίες προϊόντων 8 και 9 αναλόγως. Οι εισαγωγές από τη Νότια Αφρική που πραγματοποιήθηκαν από την έναρξη ισχύος των προσωρινών μέτρων διασφάλισης και μετά θα πρέπει να αποκλειστούν αναδρομικά για τον υπολογισμό της άνευ δασμών ποσόστωσης για το υπόλοιπο διάστημα ισχύος των προσωρινών μέτρων.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διασφαλίσεων που συστάθηκε βάσει του άρθρου 3 παράγραφος 3 του κανονισμού (ΕΕ) 2015/478 και του άρθρου 22 παράγραφος 3 του κανονισμού (ΕΕ) 2015/755,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι εισαγωγές των προϊόντων των κατηγοριών 8 και 9 που αναφέρονται στο παράρτημα V του εκτελεστικού κανονισμού (ΕΕ) 2018/1013, καταγωγής Νότιας Αφρικής, δεν υπόκεινται στα προσωρινά μέτρα διασφάλισης που επιβλήθηκαν με τον εκτελεστικό κανονισμό (ΕΕ) 2018/1013. Το παράρτημα V του εκτελεστικού κανονισμού (ΕΕ) 2018/1013 σχετικά με τις κατηγορίες προϊόντων 8 και 9 αντικαθίσταται ως εξής:
            «

                     ΠΑΡΑΡΤΗΜΑ V

                        Δασμολογικές ποσοστώσεις

                                 Αριθμός προϊόντος

                                 Αύξων αριθμός

                                 Κατηγορία προϊόντος

                                 Κωδικοί ΣΟ

                                 Όγκος δασμολογικής ποσόστωσης (τόνοι καθαρού βάρους)

                                 Συμπληρωματικός δασμός

                                 8

                                 09.8508

                                 Ανοξείδωτα φύλλα και ταινίες θερμής έλασης

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Ανοξείδωτα φύλλα και ταινίες ψυχρής έλασης

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               »

            Άρθρο 2

               1.   Το παράρτημα IV του εκτελεστικού κανονισμού (ΕΕ) 2018/1013 πρέπει να τροποποιηθεί σε ό,τι αφορά τις ομάδες προϊόντων 8 και 9 καταγωγής Νότιας Αφρικής, ώστε να λαμβάνει υπόψη τις διατάξεις του άρθρου 1. Το παράρτημα IV του εκτελεστικού κανονισμού (ΕΕ) 2018/1013 σχετικά με τη Νότια Αφρική αντικαθίσταται ως εξής:
               «

                        ΠΑΡΑΡΤΗΜΑ IV

                           Κατάλογος προϊόντων καταγωγής αναπτυσσόμενων χωρών για τα οποία ισχύουν τα προσωρινά μέτρα (σημειώνονται με “x”)

                                    Χώρα/ομάδα προϊόντων

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Νότια Αφρική

                  »

               2.   Τα προϊόντα καταγωγής Νότιας Αφρικής που υπάγονται στις κατηγορίες προϊόντων 8 και 9 και τα οποία εισήχθησαν στην ΕΕ μετά την έναρξη ισχύος του εκτελεστικού κανονισμού (ΕΕ) 2018/1013 πρέπει να εξαιρούνται από τον υπολογισμό της άνευ δασμών ποσόστωσης.

            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Νοεμβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 83 της 27.3.2015, σ. 16.

            (2)  ΕΕ L 123 της 19.5.2015, σ. 33.

            (3)  Εκτελεστικός κανονισμός (ΕΕ) 2018/1013 της Επιτροπής, της 17ης Ιουλίου 2018, για την επιβολή προσωρινών μέτρων διασφάλισης όσον αφορά τις εισαγωγές ορισμένων προϊόντων σιδήρου και χάλυβα (ΕΕ L 181 της 18.7.2018, σ. 39).

            (4)  ΕΕ L 250 της 16.9.2016, σ. 3.